Document ID: /fineweb-2-swissfilter-quality_10-filterrobots/filtered/02818.jsonl.gz/99

U subotu, 10. veljače 2018. u misijskoj je dvorani organizirana Pokladna zabava. Članovi kreativne sekcije dan su prije prigodno dekorirali dvoranu. Nakon ukusne večere koju su pripremili kuhari (Stipo Lukić, Mate Budimir, Ivo Mištafović i Ivan Butumović), a poslužili članovi misijskog vijeća, započeo je ples maski. Maskirao se lijep broj djece i odraslih. Bilo je vrlo duhovitih, tako da žiriju nije bilo lako izabrati one najorginalnije. No, svima ipak u prvom planu nije bila pobjeda nego dobra zabava. Tomu je pridonio prigodni program - šale, vicevi, pitalice i doskočice – te vrlo dobar nastup glazbenog sastava Indigo iz Luzerna. Članovi HKUD Kolovrat iz Luzerna došli su maskirani i na šaljiv način predstavili svadbu u Slavoniji. Organizirana je i bogata tombola. Uz dobru kapljicu i kolače koje su darovale domaćice ples je potrajao do pola noći, a kao i obično dobit će biti poslana siromašnima u našem narodu.